[{"text_idx": "#000000", "text": "En la 18-a kaj la 19-a de majo, la Pintkunveno de C\u0302inio kaj Centra Azio okazos en Xi'an, Shaanxi-provinco. C\u0302ina prezidanto Xi Jinping prezidos la pintkunvenon, kaj prezidentoj de Kazah\u0302io, Kirgizio, Tag\u0302ikio, Turkmenio kaj Uzbekio estis invititaj c\u0302eesti la kunvenon. Tio estas la unua fojo post la starig\u0302o de diplomatiaj rilatoj inter C\u0302inio kaj la kvin landoj antau\u0306 31 jaroj, ke la s\u0302tatestroj okazigis konferencon eksterrete, kio estas mejlos\u0302tono en la historio de la rilatoj inter C\u0302inio kaj la centraziaj landoj."}, {"text_idx": "#000002", "text": "C\u0302inio kaj centraziaj landoj estas najbaroj kun komuna landlimo je pli ol 3 300 kilometroj. En la lastaj jaroj, kadre de la iniciato \"La Zono kaj Vojo\", dau\u0306re pliig\u0302is la interkomunikado inter C\u0302inio kaj la landoj. Etendig\u0302o de translandlimaj transportaj kanaloj kaj pliig\u0302o de transportaj manieroj de C\u0302inio kaj la Centra Azio helpis al centraziaj landoj transformi siajn malavantag\u0302ojn de enlandaj lokoj en avantag\u0302ojn de vojnodo por komercaj inters\u0302ang\u0302oj."}, {"text_idx": "#000003", "text": "Dank' al komuna klopodo de c\u0302iuj partioj, la komerc-sumo inter C\u0302inio kaj la centraziaj landoj atingis 70.23 miliardojn da usonaj dolaroj en 2022, je 40% pli multe ol tiu en la pasinta jaro, la plej bona rekordo en la historio, kaj estis pli frue realigita la komerca celo establita de s\u0302tatgvidantoj. La eksportado de C\u0302inio al la kvin centraziaj landoj estis 42.36 miliardoj da usonaj dolaroj, je 43.3% pli multe ol tiu en la pasinta jaro; importado el la kvin centraziaj landoj sumig\u0302is je 27.87 miliardoj da usonaj dolaroj, pliig\u0302ante je 35.8%. Nun C\u0302inio estas la plej granda komerca partnero de Kirgizio kaj Turkmenio, la dua plej granda de Kazah\u0302io kaj Uzbekio, kaj la tria de Tag\u0302ikio."}, {"text_idx": "#000004", "text": "Ankau\u0306 la translandlima elektronika komerco rapide disvolvig\u0302as en la Centra Azio. G\u0302is la fino de 2022, 196 kazah\u0302aj kompanioj ekfunkciis en la retbutiko Alibaba, kaj 100 uzbekaj kompanioj negocis tie. E-komerco lau\u0306 la itinero de la Silka Vojo helpas malgrandajn kaj mezgrandajn entreprenojn en centraziaj landoj akceli ciferecan transformig\u0302on, uzi interreton por realigi internacian komercon \"ac\u0302eti tutmonde, vendi tutmonde\"."}, {"text_idx": "#000005", "text": "Lau\u0306 prognozo de internaciaj organizoj, la ekonomia kresko de C\u0302inio kaj centraziaj landoj estos pli alta ol la monda averag\u0302o en 2023. C\u0302i tiu regiono farig\u0302os kunlabora zono por bonkvalita disvolvo kaj pionira areo de \"La Zono kaj Vojo\". Sub la nuna kompleksa internacia situacio, C\u0302inio kaj la landoj senc\u0302ese profundigas kunlaborojn kaj pliigas ekonomiajn ligojn, firmigas la stabilecon de la regiona industria c\u0302eno kaj provizoc\u0302eno kaj helpas la ekonomian disvolvig\u0302on de diversaj landoj kaj regionoj."}]